समय समस्या लेकर आने लगा। माँ अब थकने लगी थी। उम्र भी बढ़ती जा रही थी। नौकरी से अवकाश पाकर, पिता जी शहर के पास ही अपनी गाँव वाले पुश्तैनी मकान में आ गए थे।“ माँ बहुत बीमार है, बिस्तर से उठ नहीं सकती है, डाक्टरों ने भी जवाब दे दिया है ’। पिताजी ने जब खाँस कर काँपते हुए स्वर में, फोन पर कहा, तो उसके मस्तिष्क में बहुत सी, अतीत की कोमल यादें,उसे बेचैन करने के लिए, तरंगित हो आई। अपनी असीम व्यस्तताओं के बीच भी, महानगर से उड़ कर,वह आ गया। माँ ने बेटा को, बेटे के परिवार को देखा, उनकी बुझी बुझी आँखें चमक गई थी।